Probabil nu realizați
că în acest moment aveți în față ceva destul de rar întâlnit,
pentru că fac parte din generația „Millenials”, sunt informatician și autor,
stau pe o scenă TEDx,
și nu am avut niciodată un cont pe vreo rețea de socializare.
Am ajuns așa din întâmplare.
Social media a ajuns prima dată în atenția mea când eram la facultate,
student în anul doi,
atunci a ajuns Facebook în campusul nostru.
Și la acea vreme, era chiar după boom-ul „punctcom”,
avusesem o afacere în camera de cămin, pe care am fost nevoit să o închid
și atunci, brusc, apare un tip de la Harvard, numit Mark,
cu acest produs numit Facebook, iar oamenii erau încântați de el.
Astfel, într-un acces de invidie profesională imatură,
am spus că nu voi folosi acest produs,
nu voi sprijini afacerea acestui băiat, orice ar implica asta.
Urmând cursul vieții, nu la mult timp după,
observ că toți cunoscuții sunt atrași de acest lucru.
Și din claritatea pe care o poți avea,
atunci când ai puțină obiectivitate și perspectivă,
mi-am dat seama că devine destul de periculos.
Așa că nu m-am înscris niciodată.
De atunci nu am avut niciun cont de social media.
Sunt aici din două motive; vreau să transmit două mesaje.
Primul mesaj pe care vreau să-l transmit
este că, deși nu am avut un cont de social media,
sunt bine, nu trebuie să vă îngrijorați.
Se pare că încă am prieteni,
încă știu ce se întâmplă în lume;
ca om de ştiinṭă informatician,
colaborez cu oameni din lumea întreagă,
sunt în continuare expus unor idei interesante,
și rar pot spune că duc lipsă de opțiuni de divertisment.
Sunt bine, dar aș merge chiar mai departe și aș spune
nu numai că sunt bine fără social media, dar sunt chiar în avantaj.
Cred că sunt mai fericit, că găsesc mai multă sustenabilitate în viața mea
și cred că am avut mai mult succes în plan profesional
pentru că nu folosesc social media.
Al doilea obiectiv al meu, aici, pe scenă,
e să încerc să vă conving și pe voi să credeți același lucru.
Hai să vedem dacă, într-adevăr, vă pot convinge
că și vouă v-ar putea fi mai bine dacă renunțați la social media.
Dacă tema acestui eveniment TEDx este „Future Tense”,
cred că, altfel spus, aceasta ar fi viziunea mea pentru viitor,
ar fi una în care cât mai puțini oameni ar folosi social media.
E o afirmație îndrăzneață, așa că trebuie să o susțin.
Așa că m-am gândit
să iau trei dintre cele mai comune obiecții pe care le aud
când le sugerez oamenilor să renunțe la social media,
și voi încerca să demitizez fiecare dintre aceste obiecții
și să văd dacă pot adăuga câteva date reale.
Aceasta e prima dintre cele mai frecvente obiecții pe care le aud.
Nu e un pustnic,
ci un dezvoltator web hipster de pe strada nr. 8; nu sunt sigur.
Hipster sau pustnic? Uneori e greu de spus.
Prima obiecție e cam așa:
„Cal, social media este una dintre tehnologiile fundamentale
ale secolului XXI.
A respinge social media ar fi un act de extremism.
Ar fi ca și cum aș merge la muncă pe cal sau aș folosi telefonul cu disc.
Nu pot să adopt o astfel de atitudine în viața mea.”
Reacția mea la această obiecție este că e absurd.
Social media nu e o tehnologie fundamentală.
Influențează unele tehnologii fundamentale,
dar este înțeleasă ca fiind așa ceva.
Altfel spus, este o sursă de divertisment,
este un produs de divertisment.
Cum ar spune Jaron Lanier:
aceste companii îți oferă ceva strălucitor
în schimbul câtorva minute de atenție și al câtorva date personale,
care pot fi împachetate și vândute.
Spunând că nu folosești social media nu trebuie să aibă un mare impact social,
e doar refuzarea unei forme de divertisment în favoarea alteia.
Nu ar trebui să fie mai controversat decât a spune:
„Nu-mi plac ziarele, îmi place să mă informez din reviste”,
sau „Prefer să urmăresc seriale prin cablu, nu prin internet.”
Nu e o poziție politică sau socială majoră
să spui că nu folosești acest produs.
Utilizarea comparației cu un joc de noroc nu este deloc întâmplătoare
pentru că dacă vă uitați atent la aceste tehnologii,
nu sunt doar niște forme de divertisment,
ci sunt cumva niște forme de divertisment neplăcute.
Știm că multe dintre marile companii de social media
angajează indivizi numiți ingineri de atenție,
care împrumută principii de la jocurile de noroc din Las Vegas,
și din alte locuri,
și încearcă să facă aceste produse cât mai dependente cu putință.
Aceasta este scopul dorit ale acestor produse:
să le utilizezi într-o manieră dependentă pentru maximizarea profitului
care poate fi extras din atenția și din datele tale.
Deci, nu e o tehnologie fundamentală,
ci doar o sursă de divertisment, printre altele,
și este cumva neplăcută, dacă vă uitați cu atenție.
A doua obiecție frecvent auzită
când le sugerez oamenilor să renunțe la social media
este următoarea:
„Cal, nu pot renunța la social media
pentru că este vitală succesului meu în economia secolului XXI.
Dacă nu am un brand social media bine pus la punct,
oamenii nu vor ști cine sunt, nu mă vor putea găsi,
oportunitățile nu vor veni în calea mea,
iar eu voi dispărea din economie.”
Reacția mea este, din nou:
această obiecție este de asemenea absurdă.
Recent am publicat această carte
care vorbește despre diverse probe
care demonstrează că economia competitivă a secolului XXI,
ceea ce piața prețuiește
este abilitatea de a produce lucruri care sunt rare și valoroase.
Dacă produci ceva care e rar și valoros,
piața va prețui acel lucru.
Ceea ce piața respinge, în cea mai mare parte,
sunt activitățile ușor de replicat și produc o cantitate mică de valoare.
Ei bine, social media este întruchiparea
unei activități ușor de replicat, care nu produce multă valoare;
este ceva ce orice copil de șase ani cu un smartphone poate face.
Prin definiție,
piața nu va da multă valoare acestor comportamente.
În schimb, va recompensa munca profundă, concentrată, necesară
creării abilităților reale și aplicării acestora pentru a produce lucruri -
ca un meșteșugar -
care sunt rare și valoroase.
În alte cuvinte: dacă poți crea un algoritm elegant,
dacă poți scrie un dosar care poate schimba un caz,
dacă poți scrie 1.000 de cuvinte de proză
care vor reține cititorul până la capăt;
dacă te poți uita la o mare de date ambigue
și poți folosi statistica și extrage perspective
care pot transforma o strategie de afaceri,
dacă poți face aceste activități care necesită o muncă profundă,
care produc rezultate rare și valoroase,
atunci oamenii te vor găsi.
Vei putea alege orice îți dorești
și pune bazele fundației unei vieți profesionale însemnate și de succes,
indiferent de câți urmăritori ai pe Instagram.
Aceasta este a treia obiecție comună pe care o aud
când le sugerez oamenilor să renunțe la social media;
într-un fel, cred că este una dintre cele mai importante.
Obiecția este următoarea:
„Cal, poate sunt de acord, ai dreptate; nu e o tehnologie fundamentală.
Poate utilizarea social media nu este nucleul succesului meu profesional.
Dar știi ce?
Este inofensivă, mă distrează - ciudat: Twitter e amuzant -
Nici măcar nu o folosesc mult, îmi place să testez lucrurile noi,
e interesant să o încerc,
și poate pierd ceva dacă nu o utilizez.
Ce-i rău în asta?”
Din nou, mă uit și spun: această obiecție este... absurdă, de asemenea.
În acest caz, nu are în vedere un lucru important,
despre care ar trebui să vorbim mult mai sincer,
acela că social media cauzează
multiple, bine documentate și semnificative daune.
Trebuie să confruntăm aceste daune frontal
când încercăm să luăm decizii
legate de acceptarea sau nu a acestor tehnologii
când le lăsăm să intre în viața noastră.
Una dintre aceste daune despre care știm că această tehnologie le aduce
are de-a face cu succesul vostru profesional.
Tocmai am demonstrat înainte că abilitatea de a te concentra intens,
de a produce lucruri rare și valoroase,
de a perfecționa abilități prețuite de piață,
lucruri ce vor conta în economia noastră.
Dar înainte de asta,
am demonstrat că instrumentele social media sunt create să dea dependență.
Scopul acestor instrumente
este de a vă fragmenta atenția cât de mult posibil
pe parcursul întregii zile;
cu acest scop au fost create aceste instrumente.
Există multe studii care ne spun
că dacă petreci o mare parte din zi
fragmentându-ți atenția -
perioade mari din zi, întrerupându-ți atenția,
să arunci o privire, să verifici - „Lasă-mă să arunc o privire pe Instagram”-
asta poate reduce permanent capacitatea ta de concentrare.
Cu alte cuvinte, ai putea reduce permanent capacitatea
de a depune acel tip de efort profund
pe care îl considerăm din ce în ce mai necesar
într-o economie tot mai competitivă.
Utilizarea social media nu e inofensivă,
poate chiar avea un impact negativ semnificativ
asupra abilității de a prospera în economie.
Sunt în special îngrijorat de asta când mă uit la generația tânără,
care este cea mai saturată în tehnologia asta.
Dacă îți pierzi abilitatea de a sta concentrat,
vei deveni din ce în ce mai irelevant în această economie.
Există și daune psihologice bine documentate
produse de social media pe care trebuie să le discutăm.
Știm din literatura de specialitate că cu cât folosești social media mai mult,
cu atât mai mult te vei simți singur sau izolat.
Știm că expunerea constantă
la viețile pozitive, perfecte și atent regizate ale prietenilor
poate să te facă să te simți insuficient și să crească riscul de depresie.
Și ceea ce cred că vom auzi tot mai mult în viitorul apropiat,
este că există o discrepanță fundamentală
în felul în care creierul nostru e construit
și acest comportament de expunere la stimuli
cu recompense intermitente pe tot parcursul zilei.
Una e să petreci câteva ore la un automat în Las Vegas,
dar dacă aduci unul cu tine și apeși mânerul toată ziua,
de când te trezești până când adormi: nu suntem făcuți pentru asta.
Scurtcircuitează creierul,
și începem să aflăm că are consecințe cognitive,
una dintre ele fiind acest murmur de fundal universal de anxietate.
Primul loc unde apare această problemă e în campusurile universitare.
Dacă vorbiți cu experții în sănătate mintală din campusuri, vă vor spune
că odată cu creșterea utilizării smartphone-urilor
și al social media printre studenții din campusuri,
a existat o explozie a afecțiunilor legate de anxietate în acele campusuri.
Acesta e primul avertisment.
Acest tip de comportament e discrepant structurii creierului
și ne face să ne simțim nefericiți.
Deci există un cost real al utilizării social media;
însemnând că atunci când decizi, „Ar trebui să folosesc asta sau nu?”,
spunând că e inofensiv, nu e destul.
Trebuie să identifici un beneficiu vizibil, semnificativ pozitiv
care să depășească aceste potențiale daune, ce nu sunt neînsemnate.
Oamenii adesea întreabă:
„Bine, dar cum este viața fără social media?”
Poate fi puțin înspăimântător să te gândești.
Potrivit oamenilor care au trecut prin acest proces,
pot fi câteva săptămâni dificile.
E ca un adevărat proces de detoxifiere.
Primele două săptămâni pot fi incomode:
te simți puțin neliniștit, te simți ca și cum nu ai avea un membru.
Dar după asta lucrurile se liniștesc,
și, de fapt, viața fără social media poate fi destul de pozitivă.
Sunt două lucruri pe care le pot prezenta din lumea fără social media.
În primul rând, poate fi foarte productivă.
Sunt profesor la o instituție de cercetare, am scris cinci cărți,
rar lucrez după ora 17 în timpul săptămânii.
În mare parte încerc să fac asta
pentru că se pare că dacă îți tratezi atenția cu respect,
adică nu o fragmentezi; o lași întreagă,
îți păstrezi abilitatea de a te concentra,
când trebuie să lucrezi
poți să faci un lucru după altul cu intensitate,
iar intensitatea îți economisește timp.
E surprinzător cât de multe poți face într-o zi de opt ore
dacă reușești să te concentrezi intens pe fiecare lucru în parte.
Ce mai pot prezenta din viața fără social media
este că în afara muncii lucrurile pot fi destul de pașnice.
Adesea glumesc că aș fi confortabil ca fermier în anii '30,
pentru că, dacă mă uit la timpul liber,
citesc ziarul când soarele răsare;
ascult baseball la radio;
stau într-un scaun de piele
și citesc cărți noaptea, după ce copiii mei adorm.
Sună de modă veche, dar știau bătrânii noștri ceva în trecut.
De fapt, este o modalitate relaxantă, calmă de a-ți petrece timpul liber.
Nu ai constantul murmur de stimuli,
și cel al anxietății care urmează.
Viața fără social media nu e chiar atât de rea.
Dacă pui cap la cap aceste argumente, vezi toată pledoaria:
nu toată lumea, dar cu siguranță mai mulți oameni decât acum,
mult mai mulți n-ar trebui să folosească social media.
Pentru că, în primul rând, ca să rezumăm,
putem elimina principalele îngrijorări
cum că e o tehnologie fundamentală pe care trebuie s-o utilizați.
Aiurea: e un aparat în telefonul vostru.
Putem elimina faptul că nu vei avea o slujbă fără social media.
Aiurea: orice poate face un copil de șase ani cu un smartphone
nu va fi ceva ce piața prețuiește.
Apoi, am subliniat faptul că produce daune reale.
Deci nu e inofensivă.
Trebuie să aibă un beneficiu semnificativ
înainte să spui că acest schimb merită.
În sfârșit, am amintit că viața fără social media
are lucruri cu adevărat pozitive.
Deci, sper că atunci când mulți dintre voi treceți prin același proces,
cel puțin veți considera perspectiva pe care o prezint:
mult mai mulți oameni ar trăi mult mai bine
dacă nu ar folosi această tehnologie.
Unii dintre voi poate nu sunt de acord,
alții poate aveți critici dure, dar corecte
legate de mine și ideile mele,
și, desigur, primesc tot feedback-ul negativ.
Vă rog doar să îl trimiteți pe Twitter.
Vă mulțumesc!
(Aplauze)